NaiveNeuron/SloPal huggingface dataset:
Kollár, Jozef, poslanec NR SR (2012-05-09):
Ďakujem veľmi pekne. Totižto Slovensko práveže potrebuje zásadnú rekonštrukciu výdavkovej strany rozpočtu, ako som o tom pred chvíľočkou hovoril. A ak dokáže táto vláda urobiť kompromis, ale tentokrát kompromis s vlastnou ideológiou, tak potom máte šancu byť úspešní, a to myslím úprimne. Vzhľadom na čas, a prisľúbil som, že budem končiť, posledné dve poznámky. Eurokomisár Oli Rehn upozornil na dôležitosť pokračovania ekonomických reforiem v problémových štátoch. Dodajme, že aj Slovensko zo všetkého najviac potrebuje práve spomínané reformy a potrebuje v reformách pokračovať. Ak nechceme, aby sa Slovensko samotné stalo problémovým štátom eurozóny. Programové vyhlásenie vlády však neprináša žiaden nový socialistický ucelený vykonateľný model fungovania spoločnosti. Poznámka posledná. Ak v takejto atmosfére nám premiér Fico ponúka alebo priamo vyzýva opozíciu na hodnotovú súťaž, tak vy ste v princípe svoju súťaž dohrali, už parafrázujem ministra Kažimíra v noci z 10. na 11. marca. Dosiahli ste rekordné víťazstvo, odtiaľ sa už dá len padať a klesať. Nasľubovali ste ľuďom istoty, nuž, teraz neostáva nič iné, len ich naplniť, v tomto vám úprimne želám veľa šťastia a zdaru, budete to šťastie potrebovať. Už onedlho totiž sa vaše predvolebné sľuby zrazia s ekonomickou realitou. Ďakujem pekne za pozornosť. (Potlesk.)
Vaľová, Jana, poslankyňa NR SR (2012-11-28):
Pán minister, ja vám dám úplne za pravdu, pretože my sa tu bavíme o škodlivosti, ale nebavíme sa, áno, všetci sme toho názoru, že treba hazard obmedziť, ale nebavíme sa o paškvile, ktorý bol z bývalej dielne KDH, o zákone, ktorý spôsobil mestám a obciam formou veľké problémy. Ja som očakávala od pána Lipšica, že práve o tejto forme sa bude baviť a nebude bagatelizovať, pretože je právnik. A musím povedať, že ako nájsť ten mechanizmus. My sme sa skutočne ako mesto k tomuto postavili podľa tohto zákona a očakávame presne, ako ste povedali, obrovský tlak, si neviete predstaviť, ktorý bol na mňa vyvíjaný ako na primátorku, dokonca aj vyhrážanie. Ja som odolala trištvrte roka. My sme odolali právne zatiaľ, ale čo sa stane, ak tieto skupiny, pán minister, presne, ako ste povedali, ktorí disponujú obrovským kešom a právnikmi, zrazu budú žalovať. Ale to bude spor nie mesta, ale spor štátu. Z toho dôvodu, že mestá a obce postupovali podľa zákona. A zákon je vyššia právna forma ako všeobecne záväzné nariadenie, čiže to bude spor štátu opäť. Takže jednu vec chcem povedať, áno, povedzme si na rovinu, poďme spolu, tak ako sme hovorili pred chvíľou, nájsť ten konsenzus, pretože pre mňa bolo rovnako neprijateľné, aby to bolo referendom. Lebo viem, že v takomto meste ako je Humenné, referendum neprejde. Ale je pre mňa prijateľné a legislatívne čistejšie, že ľudia môžu spísať petíciu. Ja som sa pod ten pozmeňujúci návrh tak isto podpísala. Čiže povedzme si pravdu, že problém je práve v tom zákone, ktorý ste presadili a ktorý môže doniesť na jednej strane, ja som spokojná, lebo ľudia mi začali viacej platiť, sociálne dávky nevynášali k hracím automatom, ale na druhej strane mestu môže reálne a štátu hroziť spor, pretože zákon je zlý a je nedokonalý po právnej stránke. A ja som prečítala protesty prokurátora, my sme sa odvolali aj na Generálnu prokuratúru a všetci uznali, že zákon je zlý.
Zmajkovičová, Renáta, podpredsedníčka NR SR (2014-07-02):
S faktickou poznámkou sa hlási jeden poslanec, uzatváram možnosť prihlásiť sa, pán poslanec Mičovský.
P. Paška, predseda NR SR: (2008-10-23):
Nech sa páči, pani Vaľová.
J. Burian, poslanec: (2003-05-21):
Z. Martináková, podpredsedníčka NR SR: Nepočujeme sa. Pokoj. Procedurálne návrhy musíte podávať odtiaľto, z tohto miesta, z tribúny, (Výkriky v rokovacej sále.) sekundičku, nepočuť vás, plynie vám čas, je tu veľký zmätok, poprosím o väčší pokoj, lebo už naozaj sa nepočujeme.  Vy ste podávali teraz pozmeňujúci návrh?
Mizík, Stanislav, poslanec NR SR (2020-04-23):
Ďakujem za slovo. Pán Dostál, hovorili ste o slobodných štátoch západu, o určitých hodnotách, tak vám pripomínam, že tieto takzvané slobodné štáty západu, kam podľa vás patríme, hodnotovo patríme, rozvrátili celý svet, aj sami seba. Len tak dám príklad, už som to vám vravel, ale vám to zopakujem, opakovanie je matka múdrosti. Arabská jar. Stabilné štáty, ako Irak, Líbya, Sýria, boli rozvrátené. Státisíce mŕtvych, státisíce telesne a duševne postihnutých, ich vodcovia, ktorí tieto štáty držali nakrátko, ale ku prospechu a prosperite občanov, myslím tým Líbyu a Irak, boli zavraždení. Kaddáfí bol dokonca zlynčovaný. Toto sú tie vaše západné hodnoty, ktoré vyvolali tieto udalosti. Toto je ten fašizmus. A o tých menšinách, prípadne aj oblečených v tom cirkusovom ženskom kostýme pred gymnáziom, choďte rozprávať napríklad do Líbye, Iraku či do nejakého tábora bojovníkov ISILU alebo ISISU. Už som vám v minulom volebnom období hovoril, že takých ako vy, zhadzujú z najvyššej budovy v meste. A oni veru nezoberú do úvahy ani to, že ste jeden z hlavných ochrancov islamu a migrácie na Slovensku. Celkovo ste nesklamal svoj schizofrenický pohľad na svet. Invektívy na mňa nemusíte dávať, za chvíľu mám poradu. Ďakujem.
Kollár, Boris, predseda NR SR (2022-05-03):
S ďalšou faktickou vystúpi pán podpredseda Blanár, nech sa páči.
Kollár, Boris, predseda NR SR (2022-05-03):
Vážené panie poslankyne, vážení páni poslanci, dovoľte, aby som vás oboznámil so záverom grémia. Budeme ďalej podľa, samozrejme, podľa rokovacieho poriadku postupovať. S vysokou pravdepodobnosťou sa táto schôdza dnes ukončí o devätnástej. O tomto bode sa bude hlasovať zajtra o sedemnástej, ale to všetko až po oznámení spravodajcu a dovtedy, myslím si, že v rámci strany SMER sa buď poprepadávajú tieto body alebo, teda, pardon, prihlásenými, buď sa odhlásia, alebo to poprepadá. Takže dnes budeme pravdepodobne končiť o tej devätnástej a hlasovanie o tomto bude zajtra o sedemnástej. Zajtra začneme ráno normálnymi bodmi programu schôdze a budeme pokračovať tak, ako bolo navrhnuté na začiatku. Ďakujem. A teraz s faktickou poznámkou vystúpi pán poslanec Ľuboš Blaha, nech sa páči.
Jurinová, Erika, podpredsedníčka NR SR (2013-12-04):
Ďakujem, poprosím posledného prihláseného do rozpravy pána poslanca Martina Poliačika.
B. Bugár, podpredseda NR SR: (2006-02-02):
(Hlasovanie.) Prítomných je 135 poslancov, za 132, proti 1, zdržali sa 2. Sme v treťom čítaní . Otváram rozpravu. Pýtam sa, či sa hlási niekto do rozpravy. Nie je to tak. Vyhlasujem rozpravu za skončenú. Pán spravodajca.
Remišová, Veronika, poslankyňa NR SR (2023-12-19):
Pán poslanec Dostál, ďakujeme veľmi pekne za tento návrh. Pretože keby všetci dbali o čistotu právneho a legislatívneho procesu tak, ako vy to strážite, tak by kultúra Národnej rady bola oveľa vyššia. A je zrejmé, že poslanec Galko má nárok na to, aby sa o jeho, o jeho bodoch dalo hlasovať, ale vládna koalícia sa zrejme riadi heslom vyhraj voľby a môžeš všetko . Je to nesprávne, nie je to tá nová kultúra, ktorú nám, ktorú nám vládna koalícia sľubovala. A ako ste povedali, je to porušovanie práv poslancov. Ďakujem. (Potlesk.)
Baláž, Radovan, poslanec NR SR (2016-10-12):
Ďakujem. Vážený pán predsedajúci, ako spoločný spravodajca navrhujem, aby sa o návrhu zákona hlasovalo na hlasovaní, ktoré bude o 17.00 hodine.
Petrák, Ľubomír, poslanec NR SR (2017-06-19):
Ďakujem za slovo. Vážený pán podpredseda, vážený pán minister, vážené kolegyne, kolegovia, dovoľte, aby som za Výbor Národnej rady pre vzdelávanie, vedu, mládež a šport ako gestorský výbor podal Národnej rade správu výborov Národnej rady o výsledku prerokovania vládneho návrhu zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony, vo výboroch v druhom čítaní (tlač 611a). Národná rada Slovenskej republiky uznesením zo 14. júna 2017 č. 685 sa uzniesla prerokovať vládny návrh zákona (tlač 611) v druhom čítaní a prideliť ho týmto výborom: ústavnoprávnemu výboru, výboru pre financie a rozpočet, výboru pre vzdelávanie, vedu, mládež a šport. Ako gestorský výbor určila výbor pre vzdelávanie, vedu, mládež a šport a určila lehoty na prerokovanie tohto návrhu zákona. Výbory prerokovali návrh zákona v lehote určenej uznesením Národnej rady. Iné výbory o návrhu zákona nerokovali. Gestorský výbor konštatuje, že do začiatku rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K vládnemu návrhu zákona (tlač 611) zaujali výbory Národnej rady tieto stanoviská: ústavnoprávny výbor v uznesení č. 238 zo 14. júna 2017 odporúča návrh zákona schváliť, výbor pre financie a rozpočet v uznesení č. 168 z 15. júna 2017 odporúča návrh zákona schváliť, výbor pre vzdelávanie, vedu, mládež v uznesení č. 101 z 19. júna 2017 odporúča návrh zákona schváliť s pozmeňujúcimi a doplňujúcimi návrhmi uvedenými v štvrtej časti tejto spoločnej správy. V štvrtej časti spoločnej správy sa nachádza celkovo 19 doplňujúcich a pozmeňujúcich návrhov, ktoré gestorský výbor odporúča Národnej rade, o nich hlasovať spoločne a odporúča ich schváliť. Gestorský výbor na základe stanovísk výborov vyjadrených v ich uzneseniach odporúča Národnej rade vládny návrh zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony (tlač 611), schváliť v znení pozmeňujúcich a doplňujúcich návrhov uvedených v tejto spoločnej správe. Predmetná spoločná správa výborov o výsledku prerokovania vládneho návrhu zákona (tlač 611a) bola schválená uznesením výboru pre vzdelávanie, vedu, mládež a šport dňa 19. júna 2017 pod č. 102. Týmto uznesením ma výbor zároveň poveril ako spoločného spravodajcu, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku. Pán predsedajúci, skončil som. Prosím, otvorte rozpravu.
P. Hrušovský, podpredseda NR SR: (2001-09-18):
Pán poslanec Prokeš. J. Prokeš, poslanec: Ďakujem, pán predsedajúci. Ja by som sa dotkol tej časti vystúpenia pána kolegu Oberhausera, kde hovoril o celkovom prenose kompetencií zo štátnej správy na samosprávu. Stále u nás rezonuje jeden pomýlený názor, totižto že na jednej strane je štát a štátna správa, na druhej strane samospráva vo forme obcí a vyšších územných celkov. Stále si myslím, napriek všetkým excesom, že vláda u nás aj štátna vláda schádza z volieb a že teda patrí k samospráve rovnako. Takže by sme mali hovoriť o prenose kompetencií v podstate z najvyššej úrovne samosprávy na nižšie úrovne samosprávy. Ale v tejto chvíli celý kompetenčný zákon nápadne vyzerá tak, ako keby úradníci na ministerstvách bez ladu a skladu všetko napchali do jedného vreca. A s pocitom, by som povedal, sladkého uspokojenia z pomsty to hádžu na krk nižším samosprávnym orgánom, a to z jednoduchého dôvodu, nevedia si s tým poradiť na vyššej úrovni, nemajú na to peniaze – „tu máte, trápte sa,“ pardon za výraz, „zadrhnite sa tým a my si umyjeme ruky“. Ďakujem.
Baránik, Alojz, poslanec NR SR (2016-10-26):
Ďakujem pekne. Ja by som len k tomuto veľmi dobrému vystúpeniu uviedol na aktuálnu tému to, že dnes vyšla správa, že v Čechách bol potvrdený prebytkový rozpočet, že Česká republika vďaka tomu si naozaj, ak si požičiava, tak si požičiava za negatívny úrok. A je to všetko dôsledok toho, že nech si už kto myslí, čo chce o tých jednotlivých politických hráčoch, ktorí tam sú, ale jedno je isté, že vedia spravovať ekonomiku. A to, bohužiaľ, u nás nie je, u nás panuje hlavne to, ukradni, čo sa dá. Pán Babiš povedal napríklad o zdravotníctve toto: Najprv prestaňte kradnúť v zdravotníctve a potom vám dám viac peňazí. To podľa mňa by mohlo platiť aj u nás. Ďakujem.
Kollár, Jozef, poslanec NR SR (2010-12-08):
Ďakujem pekne, pán predsedajúci. Vážený pán podpredseda vlády, vážené panie poslankyne, poslanci, dovoľte, aby som predniesol spoločnú správu pod tlačou 122a. Národná rada Slovenskej republiky uznesením č. 106 z 13. októbra tohto roku pridelila vládny návrh zákona týmto výborom: výboru pre financie a rozpočet, ústavnoprávnemu výboru a výboru pre verejnú správu a regionálny rozvoj. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: odporúčanie pre Národnú radu Slovenskej republiky návrh schváliť, výbor pre financie a rozpočet, ústavnoprávny výbor a Výbor Národnej rady Slovenskej republiky pre verejnú správu. Z uznesení výborov nevyplynuli žiadne pozmeňujúce návrhy. Gestorský výbor odporúča Národnej rade Slovenskej republiky vládny návrh zákona schváliť pod tlačou 122. Predmetná správa výborov Národnej rady o vládnom návrhu zákona tlač 122a bola schválená uznesením gestorského výboru pod č. 96 z 26. novembra tohto roku. Výbor určil poslanca Kollára ako spoločného spravodajcu výborov a poveril ma predniesť spoločnú správu na dnešnej schôdzi a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem pekne. Poprosím, pán predsedajúci, otvorte rozpravu.
Bugár, Béla, podpredseda NR SR (2018-03-13):
Prosím teraz pána poslanca Buriana, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení (tlač 818). (Hlasovanie o vládnom návrhu zákona, ktorým sa mení a dopĺňa zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 818.)
V. Veteška, podpredseda NR SR: (2003-04-09):
Vážené poslankyne a poslanci, navrhujem aby... Chce sa niekto vyjadriť k predloženým návrhom? Ak nie, pán minister.
Danko, Andrej, predseda NR SR (2016-11-28):
Ďakujem, pani poslankyni. Na vystúpenie pani poslankyni päť faktických poznámok. Uzatváram možnosť prihlásenia s faktickými poznámkami. Poprosím, pani poslankyňa, a teraz sa domocem, Katka Cséfalvayová (povedané so smiechom), nech sa páči.
Hrušovský, Pavol, podpredseda NR SR (2010-12-16):
Pán poslanec Petrák.
Martvoň, Anton, poslanec NR SR (2012-11-30):
Ďakujem pekne. Pán poslanec Kaník, v podstate, čo sa týka toho úmrtného listu, ja som to pochopil ako úmrtný list vašej odbornosti. Prečo? O chvíľku poviem. Zopár faktov. Uvádzali ste úspešný rok 2010 vo vzťahu k firmám a ich registráciám. Pozabudli ste, že prvý polrok toho roku 2010 sme vládli aj my, teda SMER. Taktiež ste uvádzali negatívny rok 2012, kde bola polovičná hodnota. Zasa ste pozabudli, že prvý polrok roku 2012 ste vládli vy, teda aj SDKÚ. Čo sa týka vašej správy o globálnej konkurencieschopnosti Slovenskej republiky a na ktorú ste poukazovali, že teda kam to speje a ako to hrozne vyzerá na rok 2012, 2013. Znova. Niekto vám to zle pripravil, ako je zvyklé v SDKÚ. Viete prečo? Vy ste si totiž nevšimli, že kedy bolo tzv. štatistické zisťovanie pre túto správu. Štatistické zisťovanie pre túto správu bol druhý polrok 2010 a rok 2011. Čiže vláda Ivety Radičovej, vaša vláda. Čiže vy poukazujete faktami proti nám niečo, čo sa zisťovalo za vašej vlády. Čiže, pán poslanec Kaník, vy dokonca nielen tárate, ale ani teoreticky nedokážete si naštudovať tú predmetnú správu o globálnej konkurencieschopnosti. Žiaľbohu, je to v angličtine, tak možno asi máte problém, ale my v SMER-e vieme aj po anglicky. Takže toľkoto asi k vašej odbornosti. Áno, sú to zlé výsledky, ale výsledky Ivety Radičovej vlády a vaše.
P. Paška, predseda NR SR: (2006-12-15):
Teraz poprosím pána predsedu výboru pre európske záležitosti, pána poslanca Milana Urbániho, aby podal informáciu o výsledku prerokovania materiálu vo výbore.
P. Hrušovský, predseda NR SR: (2005-12-14):
(Hlasovanie.) 137 prítomných, 120 za, 10 proti, 7 sa zdržalo. Návrh sme schválili. Poprosím pani poslankyňu Máriu Majdovú, aby predložila návrh uznesenia k návrhu vlády na vyslanie strážnej čaty ozbrojených síl Slovenskej republiky do operácie EUFOR - ALTHEA v Bosne a Hercegovine. Nech sa páči, pani poslankyňa. M. Majdová, poslankyňa: Pán predseda, v rozprave k tomuto bodu neodzneli žiadne alternatívne...
Blanár, Juraj, podpredseda NR SR (2022-12-08):
Pán poslanec Filip Kuffa.
K. Sárközy, poslankyňa: (2002-02-01):
Predseda Národnej rady Slovenskej republiky rozhodnutím z 30. novembra 2001 v nadväznosti na rozhodnutie z 13. júna pridelil všetky návrhy na prerokovanie ústavnoprávnemu výboru, zahraničnému výboru a Výboru Národnej rady Slovenskej republiky pre sociálne veci a bývanie. Ako gestorský výbor pri všetkých troch zmluvách bol Výbor Národnej rady Slovenskej republiky pre sociálne veci a bývanie. Gestorský výbor nedostal ani k jednej zo zmlúv do 22. januára žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený. Vysloviť súhlas s návrhom so všetkými tromi zmluvami odporučili Ústavnoprávny výbor Národnej rady Slovenskej republiky, Zahraničný výbor Národnej rady Slovenskej republiky a Výbor Národnej rady Slovenskej republiky pre sociálne veci a bývanie. Z uznesení výborov Národnej rady Slovenskej republiky, ktoré návrh prerokovali, nevyplývajú žiadne zmeny. Gestorský výbor na základe stanovísk výborov k návrhom na vyslovenie súhlasu s týmito zmluvami odporúča Národnej rade vysloviť súhlas s nimi a rozhodnúť, že tieto zmluvy podľa čl. 7 ods. 5 Ústavy Slovenskej republiky majú prednosť pred zákonmi. Súčasťou všetkých troch zmlúv budú aj uznesenia Národnej rady, ktoré po rozprave predložím. Ďakujem pekne, skončila som, môžete otvoriť rozpravu.
Glváč, Martin, podpredseda NR SR (2019-04-03):
S faktickými poznámkami dve poslankyne. Končím možnosť prihlásiť sa. Pani poslankyňa Petrík, nech sa páči.
Zs. Simon, poslanec: (2008-06-18):
Ja by som rád počul názor pána ministra, či súhlasí s takýmto riešením, keď je predkladateľom tohto návrhu. A chcem len poznamenať, že nebolo by lepšie a čestnejšie, keby ste pripravili normálny návrh novely zákona a predložili do parlamentu? Na minulej schôdzi to bol pán poslanec Kvorka, ktorý sa pokúšal, dneska je to pani poslankyňa a vystúpil k tomu aj pán podpredseda Číž. Máte ešte štyridsaťsedem možností, aby ste poverili niekoho z klubu, ktorý tento návrh ešte raz prečíta na niektorej ďalšej budúcej schôdzi. Ďakujem.
Madej, Róbert, poslanec NR SR (2019-09-11):
Ďakujem veľmi pekne. Rád by som informoval, že na 12.00 hod. sú plánované schôdze ústavnoprávneho výboru. Ďakujem.
Viskupič, Jozef, poslanec NR SR (2016-05-24):
Vecne nie je k tvojmu vystúpeniu jednoducho čo dodať. Totižto na kosť, na kosť si odhalila to, akým spôsobom sa SMER chce vyhnúť pohľadu verejnosti na to, ako narába s verejnými financiami. Totižto je málo príkladov, kde absolútna cynická a pragmatická úloha SMER-u, kde jeden ani nie zástupca lobistov, ale priamo lobista dokáže pre, cez tak cynický zákon, a to je zákon na ochranu spotrebiteľa, de facto podporovať svojich vlastných sponzorov. Toto, tak ako sa to stalo, to je učebnicový príklad toho, ako, ak funguje ešte nejaké mláďa Gorily, čo teda funguje, tak presne tak to spravili, cez úplne iný zákon, ktorý ešte má chrániť spotrebiteľov, vlastne urobili prílepok a de facto dávajú vratky svojim vlastným sponzorom. Preto tento návrh zákona musíme podporiť. A ja chcem podporiť to, že pred verejnosťou nemá byť ukryté to, akým spôsobom sa rozdeľujú dotácie, a nesmie sa to diať za zavretými dverami v ministerskej kancelárii, ale má o tom rokovať vláda, budem jednoducho podporovať, pretože ak verejnosť vidí, a transparentnosť zefektívňuje a bráni oligarchom spájať sa s politikmi, tak sme sa vydali na dobrú cestu. Ak to ale ohli, tak to teda zmeňme. A preto tento návrh zákona podporíme.
Grendel, Gábor, podpredseda NR SR (2021-06-22):
Pán poslanec Juraj Krúpa.
Ďuriš Nicholsonová, Lucia, podpredsedníčka NR SR (2017-02-09):
S reakciou na faktické poznámky, pán poslanec Dostál, nech sa páči.
Laššáková, Jana, podpredsedníčka NR SR (2012-07-24):
Na vstúpenie pána poslanca s faktickými poznámkami sa hlásia štyria poslanci, pán poslanec Frešo, pani poslankyňa Nachtmannová, pán poslanec Martvoň a pán poslanec Poliačik. Končím možnosť prihlásiť sa s faktickými poznámkami. Pán poslanec Frešo, nech sa páči.
Mikloško, Jozef, poslanec NR SR (2014-06-05):
Ďakujem pekne. Uvedomil som si to, že fakt táto otázka patrí dvom ministrom, na ministra školstva a na vás, z nejakých dôvodov som to dal akurát vám. Takže ja sa teším, že táto téma sa otvorila, že sa o nej vie a že aj ombudsmanka vo svojej práci, ktorú tu budeme ešte v utorok prejednávať, sa tomu venuje, ak keď si myslím, že príliš veľa venuje pozornosti tomu, lebo na Slovensku je veľa problémov ľudských práv, nielen reedukačné centrá. Nedávno som v takom reedukačnom centre bol a bol som  prekvapený jeho úrovňou na jednej strane, ale aj tým, že nie sú tam len deti, ktoré sú tam kvôli svojmu chovaniu, prípadne súdnym rozhodnutím, ale aj deti, s ktorými si rodičia nevedia dať rady, ich tam sami nanominujú a čakajú, že ich táto, by som povedal, polepšovňa polepší, čo sa aj, dúfam, často stáva. Doporučujem, aby sa v tom ďalej rokovalo. Najlepšie by bolo, keby všetky, voľakedy dojčáky zo zdravotníctva patrili pod ministerstvo práce a rôzne iné zariadenia okolo detí a detské domovy patrili pod školstvo. Teraz sa všetko dalo vám, čo je dobré, pod jednou strechou, ale myslím si, že aj tieto reedukačné, by som povedal, polepšovne, nechcem ich nazvať aj väzeniami, lebo niektoré majú naozaj veľmi tvrdé režimy, keby sa tiež presunuli v perspektíve pod jedno ministerstvo, pod jednu egidu. A myslím, že by to patrilo vám. Ďakujem.
Baránik, Alojz, poslanec NR SR (2022-03-16):
Ďakujem pekne. Vážený pán predseda, kolegyne, kolegovia, dovoľte, aby som vás informoval o prerokovaní vládneho návrhu zákona na ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určil aj ako gestorský výbor a určila lehotu na jeho prerokovanie v gestorskom výbore. Poslanci Národnej rady, ktorí nie sú členmi výboru, ktorému bol vládny návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval na 112. schôdzi a odporúčal ho Národnej rade schváliť. Časť IV správy obsahuje tri pozmeňujúce návrhy. Gestorský výbor odporúča hlasovať o nich spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona, tlač 838a, bola schválená uznesením ústavnoprávneho výboru z 15. marca 2022. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení zákona o rokovacom poriadku Národnej rady. Pán predseda, prosím, otvorte rozpravu.
Grendel, Gábor, podpredseda NR SR (2022-06-15):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto okrem pána navrhovateľa prihlásiť do rozpravy ústne. Nikto. Končím možnosť ústne sa prihlásiť do rozpravy. Nech sa páči, pán poslanec Vašečka.
Pčolinský, Peter, podpredseda NR SR (2023-03-22):
Peťo Pollák.
M. Číž, podpredseda NR SR: (2006-12-13):
Nech sa páči, pán spravodajca.
Lehotský, Tomáš, poslanec NR SR (2021-03-31):
Ďakujem veľmi pekne, pán predsedajúci. Ja len na záver, teda veľká vďaka jednak za podporu a jednak vlastne ozaj všetkým tým, ktorí boli účastníkom či už prípravy toho zákona, či ministerstvo dopravy a výstavby, alebo ministerstvo vnútra a potom vlastne mojich kolegov, ktorí mi pomáhali s pozmeňujúcimi návrhmi. Veľká vďaka a teším sa na hlasovanie. Ďakujem.
P. Hrušovský, podpredseda NR SR: (2001-12-04):
(Hlasovanie.) Prítomných je 111 poslancov, za návrh 72, proti 27, zdržalo sa 11, nehlasoval 1. Návrh sme schválili.
Laššáková, Jana, podpredsedníčka NR SR (2015-04-24):
S reakciou pán poslanec Osuský, nech sa páči.
Jurinová, Erika, podpredsedníčka NR SR (2013-10-25):
Pani poslankyňa Mezenská, nech sa páči.
M. Hort, podpredseda NR SR: (2008-05-14):
Posledným s faktickou poznámkou prihláseným je pán poslanec Martin Fronc. Nech sa páči.
Jurzyca, Eugen, poslanec NR SR (2018-05-22):
Ďakujem pekne všetkým autorom faktických poznámok. Alinovi Baránikovi za vyjasnenie alebo dobrý opis toho, ako sa v súdnictve v samom meria kvalita, ale aj do istej miery meria. Ďakujem pánovi poslancovi Sopkovi za to, že odpovedal na časť otázky alebo faktickej pripomienky pani poslankyne Vaľovej, nemusím to teda ja robiť. A na tú druhú časť odpoviem, že no vnímam pani poslankyňa Vaľová, že INEKO je váš obľúbený inštitút zrejme, lebo nie je to prvý raz, čo ho spomínate. Keď vám povedali, že zmenili metodiku, tak asi zmenili metodiku, ja to neviem, nie som tam zamestnaný a síce som spred, ja neviem, desiatich či koľkých rokov alebo 15, spoluzakladateľom INEKO, ale nefigurujem tam vôbec v nijakom orgáne a nemám žiaden vplyv na to, či INEKO zmenilo metodiku alebo nezmenilo. Tak asi zmenilo, my musíme počúvať, že minister financií zmenil metodiku výpočtu, výpočtu toho, koľko ľudí robí vo verejnej správe. Počujeme, že minister zdravotníctva zmenil metodiku výpočtu odvrátiteľných úmrtí. To sú teda vážne veci. No tak dobre, keď je teda, keď si myslíte, že INEKO mení svoju metodiku práve kvôli vám, tak si to najlepšie urobíte, keď si to vydiskutujete s INEKO-m a zverejníte odpoveď. Ja vám ďalej sa v tomto rozhovore neviem dostať.
Kuffa, Štefan, poslanec NR SR (2020-09-23):
Tak ako ste to, pán kolega... Vrátiť čas poprosím.
Viskupič, Marián, poslanec NR SR (2023-05-24):
Ďakujem pekne. Na kolegu Milana Kuriaka nebudem reagovať, lebo nič k veci nepovedal. Budem sa venovať Jurajovi Šeligovi. Áno, asi dva roky sa teda veľmi sme sa všetky ešte vtedy koaličné strany snažili upraviť, urobiť novelu zákona o rozpočtovej zodpovednosti, no realita je tá, že z jedného alebo z nejakých dôvodov s tým nesúhlasila SME RODINA, konkrétne aj, aj pán kolega Krajniak, z nejakého dôvodu jasne buchol po stole, že nie, takisto aj Igor Matovič. A z nejakého dôvodu, napríklad áno, bola to daňová brzda, ktorá tam nevedela byť, buchla po stole aj SaS-ka, že nie. Čiže realita je tá, že koaličné strany, koaličné strany všetky jak boli, neviem teda, či mám ZA ĽUDÍ menovať, ale minimálne tieto tri, ktoré som menoval, nenašli zhodu na tom, aby sa teda našla, našla zhoda na, na nejakej novele, takže toto je, toto je realita, nieže za to môže SaS-ka, proste nenašla sa v koalícii zhoda, toto je dôležité. Ale áno, samozrejme, napríklad hrubý dlh, čistý dlh určite sú veci, ktoré by bolo veľmi vhodné a veľmi dobré, keby sa upravili. To, to, samozrejme, ten zákon má svoj vek, situácia sa vyvíja a bolo by, bolo by ho dobré upraviť. Čiže v tomto, v tomto súhlas. Len teda nenašla sa zhoda, no nenašla sa aj v iných prípadoch, tak nenašla sa.
Glváč, Martin, podpredseda NR SR (2019-09-10):
Ďakujem. Pýtam sa, či sa niekto s faktickou poznámkou chce prihlásiť. Nie. Končím možnosť prihlásiť sa. Chce sa niekto do rozpravy prihlásiť ústne? Pani poslankyňa Zemanová. Končím možnosť prihlásiť sa. Nech sa páči.
Laššáková, Jana, podpredsedníčka NR SR (2013-03-21):
Chvíľočku, pán predseda. Len chcem pripomenúť členom poslaneckého grémia, že je zasadnutie o 10.50 hodine, ale my budeme pokračovať ďalej. Prepáčte. Nech sa páči.
Laššáková, Jana, podpredsedníčka NR SR (2015-05-27):
Na vystúpenie pána poslanca s faktickou poznámkou pán poslanec Lipšic. Končím možnosť prihlásiť sa s faktickými poznámkami. Nech sa páči, máte slovo.
Ľ. Rošková, poslankyňa: (2007-11-27):
Chcem vyjadriť presvedčenie, že realizácia navrhovanej zmeny predmetného zákona prispeje k vytvoreniu ďalšej optimalizácie rámcového vyplácania takej dôležitej štátnej dávky, ako navýšený príplatok k príspevku pri narodení dieťaťa nepochybne je. Ďakujem pekne.
M. Lukša, poslanec: (2009-04-21):
Správu o výsledkoch kontrolnej činnosti Najvyššieho kontrolného úradu pridelil predseda Národnej rady Slovenskej republiky výboru v termíne do 9. apríla 2009. Ako gestorský výbor predseda Národnej rady určil Výbor Národnej rady Slovenskej republiky pre financie, rozpočet a menu. Uvedenú správu v stanovenom termíne prerokoval Výbor Národnej rady pre financie, rozpočet a menu uznesením č. 485 z 8. apríla 2009. Výbor odporučil Národnej rade Slovenskej republiky správu o výsledkoch kontrolnej činnosti Najvyššieho kontrolného úradu za rok 2008 zobrať na vedomie. Výbor Národnej rady Slovenskej republiky pre financie, rozpočet a menu ako gestorský výbor uznesením č. 501 z 15. apríla 2009 schválil správu Výboru Národnej rady Slovenskej republiky k správe o výsledkoch kontrolnej činnosti Najvyššieho kontrolného úradu Slovenskej republiky za rok 2008. Určil ma za spravodajcu výboru. Výbor mi uložil predložiť a poveril ma predniesť správu výboru na schôdzi Národnej rady Slovenskej republiky. Zároveň navrhol Národnej rade Slovenskej republiky podľa § 26 ods. 1 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby predseda NKÚ Ján Jasovský správu uviedol a mohol vystúpiť v rozprave na schôdzi Národnej rady Slovenskej republiky. Ďakujem, skončil som.
Blanár, Juraj, podpredseda NR SR (2021-12-02):
Prerušujem rokovanie o tomto bode programu. Pristúpime k hlasovaniu o prerokovaných bodoch o 17.05 a po skončení hlasovania budeme pokračovať v tomto bode, ktorý sme teraz prerušili. Ďakujem. (Prestávka.)
Blanár, Juraj, podpredseda NR SR (2022-12-08):
Pán poslanec, pokojne hovorte, ja nevidím dôvod, aby vás niekto vyrušoval. Máte, páni poslanci, vy pocit, že pán je pán Pročko vyrušovaný? (Reakcia z pléna.) Tak nech sa páči, pán Pročko, môžete pokračovať ďalej.
D. Lipšic, poslanec: (2008-04-09):
Po prvé chcem povedať, že aj politici, aj kriminálnici budú mať právo na opravu informácie nepresnej, neúplnej, pravdu skresľujúcej, tu hovoríme o práve na odpoveď. Vy hovoríte, čo je to pravda? Samozrejme, pravda sa niekedy ťažko hľadá, ale pravda je. Keď bol predvčerom odsúdený konkrétny páchateľ vraždy na doživotie, to je pravda. Bol odsúdený. To je fakt. A vy mu chcete dať právo, aby mohol odpovedať na ten fakt. To nie je sporná vec, to nie je hodnotiaci úsudok, to je skutočný fakt, že bol odsúdený právoplatne. Bodka. A naozaj sa mi zdá, že úprimnosť vašich tvrdení o obyčajných ľuďoch, termín, ktorý ste zaviedli vy a ja som ho len použil, sa ukáže pri hlasovaní o pozmeňujúcich návrhoch. A môžete dokola rozprávať o diskriminácii politikov a osôb trestne stíhaných, je to úplne falošná argumentácia. Hlasovaním ukážete svoju úprimnosť. (Potlesk.)
Aštaryová, Zuzana, poslankyňa NR SR (2011-03-29):
Takže dajte hlasovať o tom, že Národná rada Slovenskej republiky vyslovuje súhlas s uvedenou zmluvou, a o tom, že sa rozhodla o tom, že je to medzinárodná zmluva, ktorá má prednosť pred zákonmi.
Bugár, Béla, podpredseda NR SR (2016-09-20):
Pán poslanec Galko.
Blcháč, Ján, poslanec NR SR (2023-12-20):
Ďakujem pekne za reakcie, kolegyne, kolegovia, Nuž, aspoň pár poznámok, nie jednotlivo, lebo bolo vás veľa, ale s mnohými vecami sa dá súhlasiť. Ďakujem za výklad Benátskej komisie, ďakujem aj zástupcom KDH, že sa hlásia k tomuto času. Odvolávate sa na Radu pre rozpočtovú zodpovednosť, ktorú sme, predseda rady bol včera aj na výbore aj ráno, aj na obed a prezentoval svoje názory v rozpore s tým, čo uvádza napríklad aj NKÚ, ktoré upozorňuje na právne lapsusy v tejto agende. Asi bude priestor, pán Hellebrandt, do budúcnosti, aby sme tieto právne lapsusy odstránili. A ak sú takéto dva rôzne názory, tak treba, aby to rozhodol niekto tretí. Nuž, pán Matovič, čo vy viete o mojich kresťanských veciach, čo vy asi o tom viete? Podľa ovocia spoznáte ich. Ja s vami súhlasím a toto ovocie, čo ste nám tu pripravili, toto zhnité ovocie v podobe katastrofálnych verejných financií a ďalších a ďalších problémov, tak viete, hľadať démonov to je vaša téma, to je vaša taká životná filozofia, hľadať démonov a pozerať na všetkých ako na zlo. Skúste sa pozreť sám na seba. No a, pán Viskupič, ďakujem za kritiku, ale viete, že ja som vás žiadal na začiatku výboru, aby sme mali na pamäti to, že tu boli voľby 30. septembra a nie normálne v máji alebo v júni, kedy by bol čas na všetko. Teraz niet čas na nič a tak to aj, tak to aj vyzerá. Preto aj došlo k tomu, k čomu došlo, a že nie je v rozpočte žiadna, žiadna... (Prerušenie vystúpenia časomerom.)
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 139, za 97, proti 7, zdržalo sa 35. Návrh sme postúpili do tretieho čítania . Otváram rozpravu v treťom čítaní. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Pán spravodajca, pristúpime k hlasovaniu o návrhu ako o celku, nech sa páči.
Krajniak, Milan, dočasne poverený minister práce, sociálnych vecí a rodiny SR (2023-02-02):
Áno.
Nicholsonová, Lucia, podpredsedníčka NR SR (2016-05-18):
Ďakujem veľmi pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Ale aj v rámci rokovacieho poriadku sa o slovo prihlásila pani navrhovateľka. Nech sa páči, máte slovo.
Glváč, Martin, podpredseda NR SR (2019-05-15):
Prerušujem rokovanie o tomto bode programu. A pokračujeme prvým čítaním o návrhu skupiny poslancov Národnej rady Slovenskej republiky na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu . Návrh zákona je pod tlačou 1407, návrh na jeho pridelenie na prerokovanie výborom je v rozhodnutí 1484. Dávam slovo poslankyni Remišovej, aby návrh zákona uviedla. Nech sa páči.
Poliačik, Martin, poslanec NR SR (2018-02-08):
Ďakujem, pán podpredseda. No, Braňo, ďakujem, že si mi pripomenul ešte aj tú, tú finančnú stránku, aj keď treba povedať, že keď sa pozrieme na, na celkový objem míňaných peňazí v projektoch ministerstva školstva, tak skôr sa dá povedať, že tu ide o nasledovanie už starých trendov, než že by to bola nejaká nová vec. Stačí si spomenúť na interaktívne tabule, na tablety, pri ktorých teraz prebiehajú kontroly vlastne plnenia projektov, na základe ktorých táto technika bola do škôl dodávaná, a zrazu zisťujeme, že sa nám, možno si pamätáš, kedysi sa tu hovorilo, že existujú školy, ktoré by sa dali oblepiť tými tabletmi, čo tam, čo tam doniesli, že by sa dala zatepliť škola s tou technikou, čo tam niekto doniesol, a nikto o ňu nemal záujem. Tak ja som nedávno počul o veľmi bizarnom prípade, keď prišla inšpekcia pozrieť sa, že či sa technika používa, vošla do triedy a vpredu v triede bola interaktívna tabuľa aj vzadu v triede bola interaktívna tabuľa, a keď si pozreli čísla, tak povedali, že no dobre, dobre, máte tu dve tabule, ale ani na jednej nesedí číslo s tým, čo hovorí projekt, že by ste tu mali mať. A pani riaditeľka povedala, ahá, tak vy ste odtiaľ, tak poďme so mnou, a zaviedla ich do skladu, otvorila skriňu – a tam v skrini bolo ďalších 7 interaktívnych tabúľ naukladaných jeden vedľa druhého – a povedala, odpíšte si čísla, aby sme vedeli, ktorej kontrole čo máme dať. Takže takto pán Pellegrini rozhadzoval techniku svojich kamarátov, ktorú potreboval nakúpiť a predať, takto sa robila podpora digitalizácie vzdelávania na Slovensku a nemôžme sa diviť, že rovnako sa fušuje aj duálne vzdelávanie, o ktorom práve teraz rozprávame.
Danko, Andrej, predseda NR SR (2017-09-06):
Poprosím ešte, pán Štefan Zelník, ohľadne výborov. (Reakcia z pléna.) Ešte poprosím pána poslanca Krajniaka.
Mikulec, Roman, minister vnútra SR (2022-11-29):
Ďakujem pekne, pán predsedajúci. Ja budem veľmi krátko. Martin, pán poslanec, k tomu, samozrejme, my sa tomu nebránime a je to politické rozhodnutie, ale pokiaľ teda bude vôľa, tak myslím si, že to nie je cesta zarúbaná, ale v tomto prípade, samozrejme, je možné iniciovať aj poslanecký návrh na takýto návrh zákona. Čo sa týka tej účinnosti, pán poslanec Dostál, tak samozrejme, že tento zákon nebol prioritne chystaný pre predčasné voľby, ale pre regulérne voľby v roku 2024, a tá účinnosť od 1. marca ´23 práve preto, aby bol dostatok času na otestovanie si tých informačných systémov a toho všetkého, čo s tým súvisí, pretože regulérne voľby v roku ´24 by boli vyhlásené na jeseň v roku ´23. Takže to k tomu. A čo sa týka tej chybovosti, myslím, že to tu odznelo, že tá chybovosť jednak, samozrejme, sa zrátavala, pretože boli voľby aj do VÚC-iek, aj do teda komunálu, a bola zapríčinená aj tým, že jednoducho ľudia, ktorí odmietali či jedno, alebo druhé hlasovanie, tak hodili prázdnu obálku, a tým pádom bola tá chybovosť z tohto dôvodu väčšia, samozrejme. Nebolo to z dôvodu, že by bol chaos vo volebných komisiách, alebo že by ľudia nevedeli alebo nemali dostatok informácií o tom, akým spôsobom majú hlasovať. Ďakujem pekne.
P. Hrušovský, predseda NR SR: (2003-10-21):
(Hlasovanie.) 146 prítomných, 73 za, 39 proti, 34 sa zdržalo. Návrh sme neschválili. Prosím ďalší návrh.
Danko, Andrej, predseda NR SR (2018-03-13):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo. Pán poslanec Valocký. Pán poslanec Valocký? (Reakcie z pléna a pauza pre neprítomnosť poslanca v rokovacej sále.) Prerušujem schôdzu do 13:45 hod., ospravedlňujem sa. (Prestávka.) (Po prestávke.)
P. Hrušovský, podpredseda NR SR: (2002-06-26):
(Hlasovanie.) Prítomných je 95 poslancov, za 93, zdržal sa 1, nehlasoval 1. Návrh sme schválili. Pristúpime k tretiemu čítaniu. Otváram rozpravu. Pýtam sa, či sa chce prihlásiť niekto z pánov poslancov do rozpravy. Nie je to tak. Vyhlasujem rozpravu za skončenú. Pristúpime k hlasovaniu o návrhu poslanca Hóku na vydanie zákona č. 435/2001 Z. z. o patentoch, dodatkových ochranných osvedčeniach ako o celku s odporúčaním gestorského výboru...
Jahnátek, Ľubomír, poslanec NR SR (2011-02-08):
Vzhľadom na to, že tento procedurálny návrh nebol prijatý, vážený pán predsedajúci, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Palko, poslanec: (2008-06-19):
Po prijatí zákona o preukazovaní pôvodu majetku v roku 2005 to boli nie náhodou poslanci za vaše Hnutie za demokratické Slovensko, ktorí namietli na Ústavnom súde údajný rozpor tohto zákona s ústavou a dosiahli pozastavenie jeho účinnosti. Keď som  spolu s niektorými ďalšími poslancami podal v apríli tohto roku tento zákon o preukazovaní pôvodu majetku ako ústavný zákon, tak vy, pán Mečiar, ste sa úspešne zasadili na koaličnej rade za stiahnutie tohto zákona z programu schôdze. Vážený pán Mečiar, ste posledný človek, ste absolútne posledný človek v tomto parlamente, ktorý by mal navrhovať odvolanie Pavla Minárika z funkcie predsedu výboru pre kultúru a médiá presne kvôli vášmu pôsobeniu v slovenskej politike. Tieto veci, ktoré sme vám pripomenuli, sme kedykoľvek ochotní pripomenúť vám ich znova. Možno ste si mysleli, pán Mečiar, že vám tieto veci už nikto nepripomenie. A možno sa tak pýtate, kedy už nastane ten čas, že už vám to nikto nevytiahne. Čas, kedy sa na všetky vaše výčiny, vulgárnosti, nehoráznosti, svinstvá zabudne, kedy na to už všetci zabudnú, pýtate sa možno, kedy už nastane ten čas. Tak chcem vás ubezpečiť, pán Mečiar, že pokiaľ budete živý, tak takýto čas nenastane nikdy. Naozaj, žiadne spokojné kosenie trávy v Elektre sa konať nebude. Existuje totiž kultúra pamäti. Kultúra, ktorá znamená, že ak niekto písal kapitoly hanby v slovenskej politike, tak nemá nikoho poučovať, čo to je parlamentarizmus, čo to je čistota parlamentnej demokracie. Takúto kultúru pamäti budeme vždy brániť. Ďakujem za pozornosť. (Potlesk.)
Kollár, Boris, predseda NR SR (2022-02-22):
Teraz vyhlasujem možnosť, pýtam sa, či sa chce prihlásiť do rozpravy niekto ústne. Končím možnosť prihlásiť sa do rozpravy ústne. Prvý vystúpi... Dajte mi to na začiatok, prečítam zoznam. Pán poslanec Suja, potom pán poslanec Blanár, pán poslanec Pročko, pán poslanec Takáč, pán poslanec Vážny, pán poslanec Jarjabek, pán poslanec Kamenický, pán poslanec Kondrót, pán poslanec Susko, pán poslanec Záhorčák, posuňte, pán poslanec Valocký, pán poslanec Šudík, pán poslanec Faič, pán poslanec Šuca, pán poslanec Šimko, pán poslanec Kočiš, pán poslanec Saloň a pán poslanec Nemky. Ďakujem pekne. Teraz v rozprave vystúpi pán poslanec Suja. Nech sa páči, máte slovo.
Burian, Jozef, poslanec NR SR (2016-09-07):
Ďakujem pekne. Vážený pán predsedajúci, vážené dámy, vážení páni, v súlade s § 73 zákona o rokovacom poriadku som bol určený ako spravodajca k vládnemu návrhu zákona o sociálnom poistení, zákona č. 461/2003 (tlač 188). V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 188 z 22. augusta 2016 navrhujem, aby zákon prerokovali: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, poprosím, otvorte rozpravu.
Duchoň, Daniel, poslanec NR SR (2014-10-29):
Ďakujem pekne. Vážený kolega, čo sa týka aj tohto zákona, ale aj tých predchádzajúcich, ich primárnym cieľom je odstraňovať nežiaduce javy, ktoré sa tu diali a dejú neustále, pretože ak hovoríme, že sa tu obchodovalo so stratou, tak to sú proste negatívne javy, ktoré sledujú alebo ktorými podnikatelia, samozrejme, sledujú znižovanie svojho daňového základu, a tým pádom vyhýbajú sa plateniu daní. Ak hovoríme o tom, že tu tisícky firiem roky neplatia dane, tak, samozrejme, že vláda prichádza s opatrením, ktorým má eliminovať tento negatívny jav. Ak tu hovoríte o tom, že si tu firmy požičiavajú a cez neprimerane vysoké úroky si takisto znižujú daňový základ, tak sú tu zase nastavené opatrenia, ktoré majú za cieľ takýmto spôsobom eliminovať tieto nežiaduce javy. Vy ste tu tak pateticky hovorili o tom, že ako lekári, že teda dostanú tam nejaký obed alebo nejaký obložený chlebíček a musia to zdaniť, ale to vôbec nie je o tom. Keďže som pracoval v zdravotníckom zariadení, ja by som vám mohol hovoriť minúty a hodiny o tom, ako sú motivovaní niektorí pracovníci cez, farmaceutickými firmami, ako dostávajú také benefity, o ktorých sa nám nikomu ani nesníva, ako cestujú po celom svete a ešte sa tým vychvaľujú. Ak sú tu zavádzané registračné pokladnice pre zdravotnícke ambulancie, tak zase tí privátni doktori narábajú s cashom, ktorý mnohý je mimo akéhokoľvek účtovníctva. Toto sú, to sa nebavíme o stovkách a tisícoch, to sa bavíme o desiatkach tisícov eurách, stovkách a miliónoch. Jednoducho takéto javy tu sú. A preto ja vítam, že tu sú nastavené opatrenia na to, aby takýmto spôsobom sa tieto nežiaduce javy eliminovali. Ďakujem.
Pčolinský, Peter, podpredseda NR SR (2023-03-28):
Pán poslanec, vráťte sa... vráťte sa a oznámte nám, kedy sa hlasuje.
Bugár, Béla, podpredseda NR SR (2016-09-21):
Ďakujem. Teraz dávam slovo pánovi poslancovi Drobovi, nech sa páči.
Figeľ, Ján, podpredseda NR SR (2013-10-25):
Ďakujem pekne. Pán kolega, chcete reagovať? Pán kolega Chmel, nech sa páči.
Horváthová, Eva, poslankyňa NR SR (2023-03-14):
Pani poslankyňa Marcinková, s tým, čo ste teraz na konci uviedli, čo sa týka hospitalizačného syndrómu, ja s vami plne súhlasím. Áno, je to tak, ako hovoríte. Ja som sa to snažila vysvetliť. Možno to nebolo až tak zrozumiteľné, ale verím, že pre väčšinu ľudí a poslancov sediacich v tejto sále áno. Mrzí ma, že to beriete takto, že nechcem. Toho som sa presne obávala. A čo sa týka komunikácie alebo diskusie, ktoré ste mali. Ja vám neberiem to, že ste hovorili s ústavný... s právnikmi ústavnými, teda odborníkmi na ústavu a že ste si to prediskutovali. My sme podobný návrh pripravovali s pani poslankyňou Šebovou a presne viem, čo nám bolo vytýkané na legislatívnej rade vlády. A to som tiež hovorila v rozprave. Som prekvapená, že vám to vytýkané nie je. A dovoľte mi odcitovať z vášho návrhu, kde píšete, že pri poskytovaní zdravotnej starostlivosti má maloleté dieťa právo na prítomnosť zákonného zástupcu alebo osoby určenej zákonným zástupcom, inej osoby do náhradnej starostlivosti, do ktorej bol pacient zverený podľa osobitného predpisu, inej blízkej osoby. Tam máte takúto možnosť. Čiže sa môže určiť iná blízka osoba, keď pacient tam nemá svojho rodiča. Takže ja neviem, možno tomu zle rozumiem. Druhá vec je, hovoríte, že neviem, čo je to zdravotnícky výkon alebo že to je zadefinované. Prosím vás, kde je zadefinovaná povaha zdravotníckeho výkonu? Ja viem, čo to je zdravotnícky zákon. Ale povedzte mi a vás vyzývam tu, čo to znamená, že aká povaha zdravotníckeho výkonu bude znamenať, že ten rodič nesmie byť pri pacientovi. Pomenujte to ako predkladateľ, mňa to vážne zaujíma, aby som ako lekár vedela, ak vám to prejde, že čo to znamená. Operácia nie, operačka nie, lebo odvolávať sa na metodický pokyn... Keby ste ho doniesli, návrh toho metodického pokynu, a že takto by to mohlo vyzerať, tak to by som brala ako fér, hej? Ale inak tento argument neberiem. A čo sa týka vášho argumentu na ten rozširujúci návrh, v zmysle citovaného toho návrhu to neni rozširujúci návrh. On len upravuje to, čo tam je. Ja som nešla nad rámec toho. Čiže s týmto celkom nesúhlasím, čo ste povedali... (Prerušenie vystúpenia časomerom.)
R. Madej, poslanec: (2008-09-11):
Ďakujem pekne.
K. Tóthová, poslankyňa: (2008-12-05):
Posledná moja pripomienka je, že skutočne som bola rada, keď prešiel môj doplňujúci návrh za vašej podpory. Samozrejme, že aj bezpečnostné služby môžu robiť asistenciu a ochranu osoby jedine na základe vykonateľného rozhodnutia príslušného orgánu. A aj tento legislatívny návrh toto zdôrazňuje a zabezpečuje, aby sa ten, koho sa má potom ten výkon týkať, skutočne o ňom dozvedel. Posledná poznámka. Keďže ide o významné práva občanov, navrhujem, aby tento legislatívny návrh prerokoval aj výbor pre ľudské práva a národnosti, pretože je to právo na bývanie, právo ochrániť si svoj majetok, právo nebyť dotknutý podvodnými postupmi sú ľudské práva, teda vidím aj súvislosť, aby tento výbor to prerokoval. Ďakujem za pozornosť.
Jurinová, Erika, podpredsedníčka NR SR (2014-11-25):
Nasleduje pán poslanec Daniel Lipšic, ktorý sa v sále nenachádza, stráca poradie. Dávam slovo ďalšiemu prihlásenému rečníkovi pánovi poslancovi Miroslavovi Kadúcovi.
J. Kvorka, poslanec: (2009-02-04):
Mesto Martin dostalo do užívania od štátu zadarmo Národný cintorín. Národný cintorín v Martine je miestom odpočinku významných osobností slovenskej kultúry, literatúry, politiky, hospodárskeho aj spoločenského života. Na jeho spravovanie má však mesto málo finančných prostriedkov. A toto je aj hlavný dôvod novelizácie predkladaného návrhu zákona, ktorým sa mení a dopĺňa spomínaný zákon o meste Martin ako centre národnej kultúry Slovákov. Táto novelizácia vytvára nové legislatívne prostredie na úhradu nákladov na prevádzku, údržbu a rekonštrukciu Národného cintorína v Martine. Tento zákon nebude mať negatívne dôsledky na verejné financie. Návrh zákona je v súlade s Ústavou Slovenskej republiky, súvisiacimi zákonmi a medzinárodnými zmluvami, ktorými je Slovenská republika viazaná. Vážené pani poslankyne, páni poslanci, dovoľujem si vás požiadať o podporu predloženého návrhu zákona do druhého čítania. Ďakujem.
A. Přidal, poslanec: (2005-11-08):
Ďalej ste kritizovali zotrvávanie poslancov v kluboch a v strane a kto má niesť za to zodpovednosť. Iste, môže sa stať, že jeden, dvaja poslanci odídu z poslaneckého klubu, KDH sa to nestalo, ale nemali by ste si aj vy, čo ste ostali v HZDS, spytovať trošku svedomie, že vám odchádza také množstvo poslancov? Potom ešte by som sa vás chcel spýtať, kto to s kým sedí kdesi, tomu som nerozumel, či by ste nemohli pritom povedať aj meno. A naposledy, KDH nikdy nechcela HZDS zakázať. My sme sa vás nikdy nebáli a vždy sme sa k vám postavili. A myslím, že sme vás porazili. A k smerovaniu vašich volebných preferencií. Je zrejmé, i keď si nahovárate, že budete mať 18 %. Ja si skôr myslím, že je len otázkou času, keď ich budete mať pod 5 %.